CELEX: 32015R1905
Language: hu
Date: 2015-10-22 00:00:00
Title: A Bizottság (EU) 2015/1905 rendelete (2015. október 22.) a 183/2005/EK európai parlamenti és tanácsi rendelet II. mellékletének az olajok, a zsírok és az ezekből származó termékek dioxintartalmára vonatkozó ellenőrzések tekintetében történő módosításáról (EGT-vonatkozású szöveg)

23.10.2015   
            
            
               HU
            
            
               Az Európai Unió Hivatalos Lapja
            
            
               L 278/5
            
         A BIZOTTSÁG (EU) 2015/1905 RENDELETE
   (2015. október 22.)
   a 183/2005/EK európai parlamenti és tanácsi rendelet II. mellékletének az olajok, a zsírok és az ezekből származó termékek dioxintartalmára vonatkozó ellenőrzések tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányhigiénia követelményeinek meghatározásáról szóló, 2005. január 12-i 183/2005/EK európai parlamenti és tanácsi rendeletre (1) és különösen annak 27. cikkére,
   mivel:
   
               (1)
            
            
               A 183/2005/EK rendelet megállapítja a takarmányhigiéniára vonatkozó általános szabályokat, valamint azokat a feltételeket és intézkedéseket, amelyekkel biztosítható a potenciális veszélyek ellenőrzésére és minimalizálására vonatkozó feldolgozási követelmények betartása. Rendelkezik továbbá a takarmányipari létesítmények illetékes hatóság általi bejegyzéséről, illetve jóváhagyásáról. Ezenfelül a takarmányláncban lejjebb elhelyezkedő takarmányipari vállalkozók kötelesek kizárólag olyan létesítményből beszerezniük a takarmányukat, melyeket az illetékes hatóságok bejegyeztek vagy jóváhagytak.
            
         
               (2)
            
            
               A 183/2005/EK rendelet II. melléklete meghatározza a takarmány elsődleges előállításának szintjén működő takarmányipari vállalkozásokon kívüli takarmányipari vállalkozásokra vonatkozó követelményeket. A követelmények között szerepel, hogy az említett mellékletben meghatározott, a dioxintartalomra vonatkozó vizsgálatok követelményeit 2014. március 16-ig felül kell vizsgálni.
            
         
               (3)
            
            
               A 183/2005/EK rendelet II. mellékletében a növényi olajokból származó termékek fogalommeghatározását módosítani kell annak egyértelműsítése érdekében, hogy az 1831/2003/EK európai parlamenti és tanácsi rendelettel (2) összhangban engedélyezett, finomított olajból származó termékek és takarmány-adalékanyagok nem tartoznak a szóban forgó fogalommeghatározás hatálya alá.
            
         
               (4)
            
            
               A 183/2005/EK rendelet II. mellékletében meghatározott zsírelegyítés fogalommeghatározását is módosítani kell, hogy egyértelmű legyen a különbség a zsírelegyítés és a között, amikor zsír és olaj egymást követő tételeit összekeverés nélkül csupán raktározzák. Azt is pontosan meg kell határozni, mikor minősül a zsírkeverék összetett takarmánynak és mikor takarmány-alapanyagnak.
            
         
               (5)
            
            
               Mivel elővigyázatosság céljából az egyértelműen dioxinnal szennyezett termékeket az élelmiszerláncba való bekerülésük pillanatában célszerű azonosítani, egyértelművé kell tenni, hogy a 183/2005/EK rendelet II. mellékletében meghatározott, dioxidtartalomra vonatkozó ellenőrzések minden olyan takarmányipari vállalkozóra alkalmazandóak, aki takarmányt hoz forgalomba, beleértve az importőröket is.
            
         
               (6)
            
            
               A takarmányok nyomonkövethetőségének és az azokra vonatkozó megfelelő tájékoztatás biztosításához különös hangsúlyt kell helyezni a 767/2009/EK európai parlamenti és tanácsi rendeletben (3) megállapított címkézési követelményeknek való megfelelésre, különös tekintettel a 68/2013/EU bizottsági rendelet (4) szerinti nevekre, leírásokra és számokra.
            
         
               (7)
            
            
               A nagy mennyiségen végzett előírt reprezentatív elemzést reprezentatív minta alapján kell teljesíteni. Ezért helyénvaló előírni, hogy az egyesített mintát alkotó elemi mintákat rendszeres időközönként vegyék, például 50 tonnánként legalább egy egyesített mintavétel történjen, összhangban a 152/2009/EK bizottsági rendelet (5) mintavételre vonatkozó rendelkezéseivel.
            
         
               (8)
            
            
               A 183/2005/EK rendelet által meghatározott, a dioxintartalomra vonatkozó vizsgálatok eredményei, az Élelmiszerügyi és Állat-egészségügyi Hivatal ellenőrzéseiről készült jelentések (6), valamint az a tény, hogy a növényi olajokból származó termékeket illetően – kivéve a fizikai finomításból nyert zsírsav-desztillátumokat és a dezodorálási desztillátumokat – nem jelentettek be nem megfelelő mintát az élelmiszer- és takarmánybiztonsági riasztási rendszeren (7) keresztül, arra engednek következtetni, hogy az említett termékek esetében nem nagy a dioxinszennyezés kockázata. Ezért e termékek esetében a 183/2005/EK rendelet II. mellékletében meghatározott, a dioxintartalomra vonatkozó 100 %-os ellenőrzés követelményét indokolt enyhíteni.
            
         
               (9)
            
            
               Annak tisztázásra, hogy a behozott termékek dioxintartalmára vonatkozó ellenőrzések elvégzése kinek a feladata, a 183/2005/EK rendelet II. mellékletének tartalmaznia kell egy erre vonatkozó rendelkezést. Ezzel biztosítható, hogy a behozott termékek és az Unióban előállított termékek biztonsági szintje megegyezzen.
            
         
               (10)
            
            
               A 183/2005/EK rendelet II. mellékletében megállapított, egy adott tételen a kötelező elemzés elvégzésének tanúsítására irányuló rendszert a különböző takarmányipari vállalkozók feladataival kapcsolatos több pontosítás révén módosítani kell, hogy ezáltal egyértelmű legyen az élelmiszerlánc egyes szereplőinek feladata.
            
         
               (11)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 183/2005/EK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   A melléklet (3) bekezdésének b) pontjában a 2h) alpontot 2016. április 23-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. október 22-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 35., 2005.2.8., 1. o.
   
   
      (2)  Az Európai Parlament és a Tanács 2003. szeptember 22-i 1831/2003/EK rendelete a takarmányozási célra felhasznált adalékanyagokról (HL L 268., 2003.10.18., 29. o.)
   
      (3)  Az Európai Parlament és a Tanács 2009. július 13-i 767/2009/EK rendelete a takarmányok forgalomba hozataláról és felhasználásáról (HL L 229., 2009.9.1., 1. o.)
   
      (4)  A Bizottság 2013. január 16-i 68/2013/EU rendelete a takarmány-alapanyagok jegyzékéről (HL L 29., 2013.1.30., 1. o.)
   
      (5)  A Bizottság 2009. január 27-i 152/2009/EK rendelete a takarmányok hatósági ellenőrzése során alkalmazott mintavételi és vizsgálati módszerek megállapításáról (HL L 54., 2009.2.26., 1. o.)
   
      (6)  http://ec.europa.eu/food/fvo/audit_reports/index.cfm: a 2013-6748, 2013-6749, 2013-6750, 2013-6751, 2013-6752, 2013-6753, 2014-7036, 2014-7037 és 2014-7038 számú ellenőrzések
   
      (7)  http://ec.europa.eu/food/safety/rasff/portal/index_en.htm
   
      MELLÉKLET
      A 183/2005/EK rendelet II. melléklete a következőképpen módosul:
      
                  1.
               
               
                  A „FOGALOMMEGHATÁROZÁSOK” című szakaszban a b) és c) pont helyére a következő b) és c) pont lép, valamint a szöveg kiegészül a következő d) ponttal:
                  „b)   »olajból és zsírból származó termékek«: minden olyan termék, amely közvetlenül vagy közvetve nyers vagy visszanyert olajból és zsírból származik, olajkémiai feldolgozás vagy biodízel termelési folyamat, lepárlás, kémiai vagy fizikai finomítás útján jön létre
                  
                              —
                           
                           
                              a finomított olaj,
                           
                        
                              —
                           
                           
                              a finomított olajból származó termékek, valamint
                           
                        
                              —
                           
                           
                              a takarmány-adalékanyagok kivételével;
                           
                        c)   »zsírelegyítés«: összetett takarmányok vagy – ha valamennyi, ugyanabból a növényből vagy állatfajból származó összetevő a 68/2013/EU bizottsági rendelet (1) mellékletének C. részében található ugyanazon bejegyzéshez tartozik – takarmány-alapanyagok gyártása nyersolaj, finomított olaj, állati zsírok, a 852/2004/EK rendelet hatálya alá tartozó élelmiszer-ipari vállalkozóktól visszanyert olaj vagy az azokból származó termékek olyan keverékének előállításával, amelyet zsír- vagy olajkeverékek gyártásához használnak fel,
                  
                              —
                           
                           
                              az egymást követő tételek raktározásának és
                           
                        
                              —
                           
                           
                              a finomított olajok kizárólagos keverékének kivételével;
                           
                        d)   »finomított olaj vagy zsír«: olyan olaj vagy zsír, amelyen elvégezték a 68/2013/EU rendelet mellékletének B. részében szereplő eljárások glosszáriumának 53. számú eljárása szerinti finomítást.
                  
                     (1)  A Bizottság 2013. január 16-i 68/2013/EU rendelete a takarmány-alapanyagok jegyzékéről (HL L 29., 2013.1.30., 1. o.).”"
						
               
            
                  2.
               
               
                  Az „ELŐÁLLÍTÁS” című szakasz 8. pontja helyébe a következő szöveg lép, valamint a szöveg kiegészül a következő 9. ponttal:
                  
                              „(8)
                           
                           
                              A termékek címkéjén pontosan fel kell tüntetni, hogy azokat takarmányozásra vagy egyéb célra szánták. Amennyiben a termék bizonyos tételére vonatkozóan azt tüntetik fel, hogy nem takarmányozás céljára szánták, abban az esetben ezt a nyilatkozatot utólag az élelmiszerlánc későbbi szakaszában tevékenykedő szereplő nem változtathatja meg.
                           
                        
                              (9)
                           
                           
                              A 767/2009/EK európai parlamenti és tanácsi rendelet (2) 16. cikke szerinti takarmány-alapanyagok címkézésekor – amennyiben rendelkezésre állnak – a 68/2013/EU bizottsági rendeletben meghatározott elnevezések alkalmazandók.
                           
                        
                     (2)  Az Európai Parlament és a Tanács 2009. július 13-i 767/2009/EK rendelete a takarmányok forgalomba hozataláról és felhasználásáról (HL L 229., 2009.9.1., 1. o.).”"
						
               
            
                  3.
               
               
                  A „A DIOXIDTARTALOMRA VONATKOZÓ ELLENŐRZÉSEK” című szakasz a következőképpen módosul:
                  
                              a)
                           
                           
                              A szakasz címe helyébe a következő szöveg lép:
                              „AZ OLAJOK, A ZSÍROK ÉS AZ EZEKBŐL SZÁRMAZÓ TERMÉKEK DIOXINTARTALMÁRA VONATKOZÓ ELLENŐRZÉSEK”
                           
                        
                              b)
                           
                           
                              A 2. pont helyébe a következő szöveg lép:
                              
                                          „2.
                                       
                                       
                                          A takarmányipari vállalkozók HACCP-rendszerének kiegészítése céljából az 1. pontban leírt vizsgálatokat legalább a következőkben ismertetett gyakorisággal végzik el (további meghatározás hiányában a termék vizsgálandó tétele nem haladhatja meg az 1 000 tonnát):
                                          
                                                      a)
                                                   
                                                   
                                                      nyers növényi zsírokat és olajokat feldolgozó takarmányipari vállalkozók:
                                                      
                                                                  i.
                                                               
                                                               
                                                                  a növényi zsírokból és olajokból származó termékek tételeinek 100 %-át vizsgálatnak vetik alá, kivéve a következőket:
                                                                  
                                                                              —
                                                                           
                                                                           
                                                                              glicerin,
                                                                           
                                                                        
                                                                              —
                                                                           
                                                                           
                                                                              lecitin,
                                                                           
                                                                        
                                                                              —
                                                                           
                                                                           
                                                                              mézga,
                                                                           
                                                                        
                                                                              —
                                                                           
                                                                           
                                                                              az ii. pontban említett termékek;
                                                                           
                                                                        
                                                            
                                                                  ii.
                                                               
                                                               
                                                                  a kémiai finomításból nyert olajsavakat, a semlegesítési iszapot, a használt szűrési segédanyagokat, a használt derítőföldet és a nyers kókuszolaj beérkező tételeit a HACCP-rendszer részeként elemzik és dokumentálják.
                                                               
                                                            
                                                
                                                      b)
                                                   
                                                   
                                                      állati zsírokat előállító takarmányipari vállalkozók, beleértve az állatizsír-feldolgozókat is:
                                                      
                                                                  i.
                                                               
                                                               
                                                                  5 000 tonnánként egy reprezentatív vizsgálatot végeznek és évente legalább egyszer az 1069/2009/EK európai parlamenti és tanácsi rendelet (3) 10. cikke szerinti 3. kategóriába tartozó vagy a 853/2004/EK európai parlamenti és tanácsi rendelet (4) 4. cikkével összhangban jóváhagyott létesítményből származó állati zsírok vagy az abból származó termékekre vonatkozóan.
                                                               
                                                            
                                                
                                                      c)
                                                   
                                                   
                                                      halolajat előállító takarmányipari vállalkozók:
                                                      
                                                                  i.
                                                               
                                                               
                                                                  a halolaj tételeinek 100 %-át vizsgálatnak vetik alá, amennyiben azok a következőkben felsorolt termékekből származnak:
                                                                  
                                                                              —
                                                                           
                                                                           
                                                                              halolajból származó termékek, a finomított halolaj kivételével,
                                                                           
                                                                        
                                                                              —
                                                                           
                                                                           
                                                                              a nem visszaellenőrizhető, nem meghatározott eredetű vagy a Balti-tengerből származó halászati termékek,
                                                                           
                                                                        
                                                                              —
                                                                           
                                                                           
                                                                              olyan halfeldolgozási melléktermékek, melyek az EU által nem jóváhagyott, emberi fogyasztásra szánt halkészítményeket előállító üzemből származnak,
                                                                           
                                                                        
                                                                              —
                                                                           
                                                                           
                                                                              kék puhatőkehal vagy menhaden;
                                                                           
                                                                        
                                                            
                                                                  ii.
                                                               
                                                               
                                                                  a halolajból származó termékek kimenő tételeinek 100 %-át vizsgálatnak vetik alá, a finomított halolaj kivételével;
                                                               
                                                            
                                                                  iii.
                                                               
                                                               
                                                                  2 000 tonnánként egy reprezentatív vizsgálatot végeznek az i. pontban nem említett halolajokra vonatkozóan;
                                                               
                                                            
                                                                  iv.
                                                               
                                                               
                                                                  a 767/2009/EK rendelet VIII. mellékletében és a (EU) 2015/786 bizottsági rendeletben (5) említett, hivatalosan jóváhagyott kezelés által a szennyeződéstől megtisztított halolajokat a HACCP-rendszer részeként vizsgálják és dokumentálják.
                                                               
                                                            
                                                
                                                      d)
                                                   
                                                   
                                                      takarmányokat forgalomba hozó olajkémiai ágazat:
                                                      
                                                                  i.
                                                               
                                                               
                                                                  a b) vagy h) pont alá nem tartozó állati zsírok, a c) vagy h) pont alá nem tartozó halolaj, a 852/2004/EK rendelet hatálya alá tartozó élelmiszer-ipari vállalkozóktól visszanyert olajok és zsírok, valamint a zsír- és olajkeverékek beérkező tételeinek 100 %-át vizsgálatnak veti alá;
                                                               
                                                            
                                                                  ii.
                                                               
                                                               
                                                                  a takarmányként forgalomba hozott, zsírokból és olajokból származó termékek tételeinek 100 %-át vizsgálatnak veti alá, kivéve a következőket:
                                                                  
                                                                              —
                                                                           
                                                                           
                                                                              glicerin,
                                                                           
                                                                        
                                                                              —
                                                                           
                                                                           
                                                                              hasításból nyert tiszta desztillált zsírsavak,
                                                                           
                                                                        
                                                                              —
                                                                           
                                                                           
                                                                              az iii. pontban említett termékek;
                                                                           
                                                                        
                                                            
                                                                  iii.
                                                               
                                                               
                                                                  a hasításból nyert nyers zsírsavakat, a glicerollal észterezett zsírsavakat, a zsírsavak mono- és digliceridjeit, a zsírsavak sóit és a nyers kókuszolaj beérkező tételeit a HACCP-rendszer részeként vizsgálja és dokumentálja.
                                                               
                                                            
                                                
                                                      e)
                                                   
                                                   
                                                      takarmányokat forgalomba hozó biodízel-ágazat:
                                                      
                                                                  i.
                                                               
                                                               
                                                                  a b) vagy h) pont alá nem tartozó állati zsírok, a c) vagy h) pont alá nem tartozó halolaj, a 852/2004/EK rendelet hatálya alá tartozó élelmiszer-ipari vállalkozóktól visszanyert olajok és zsírok, valamint a zsír- és olajkeverékek beérkező tételeinek 100 %-át vizsgálatnak veti alá;
                                                               
                                                            
                                                                  ii.
                                                               
                                                               
                                                                  a takarmányként forgalomba hozott, zsírokból és olajokból származó termékek tételeinek 100 %-át vizsgálatnak veti alá, kivéve a következőket:
                                                                  
                                                                              —
                                                                           
                                                                           
                                                                              glicerin,
                                                                           
                                                                        
                                                                              —
                                                                           
                                                                           
                                                                              lecitin,
                                                                           
                                                                        
                                                                              —
                                                                           
                                                                           
                                                                              mézga,
                                                                           
                                                                        
                                                                              —
                                                                           
                                                                           
                                                                              az iii. pontban említett termékek;
                                                                           
                                                                        
                                                            
                                                                  iii.
                                                               
                                                               
                                                                  a kémiai finomításból nyert olajsavakat, a semlegesítési iszapot és a nyers kókuszolajat a HACCP-rendszer részeként elemzi és dokumentálja.
                                                               
                                                            
                                                
                                                      f)
                                                   
                                                   
                                                      zsírkeverékeket előállító létesítmények:
                                                      
                                                                  i.
                                                               
                                                               
                                                                  a nyers kókuszolaj, a b) vagy h) pont alá nem tartozó állati zsírok, a c) vagy h) pont alá nem tartozó halolaj, a 852/2004/EK rendelet hatálya alá tartozó élelmiszer-ipari vállalkozóktól visszanyert olajok és zsírok, a zsír- és olajkeverékek, valamint a zsírokból és olajokból származó termékek beérkező tételeinek 100 %-át vizsgálatnak vetik alá, kivéve a következőket:
                                                                  
                                                                              —
                                                                           
                                                                           
                                                                              glicerin,
                                                                           
                                                                        
                                                                              —
                                                                           
                                                                           
                                                                              lecitin,
                                                                           
                                                                        
                                                                              —
                                                                           
                                                                           
                                                                              mézga,
                                                                           
                                                                        
                                                                              —
                                                                           
                                                                           
                                                                              az ii. pontban említett termékek;
                                                                           
                                                                        
                                                            
                                                                  ii.
                                                               
                                                               
                                                                  a kémiai finomításból nyert olajsavakat, a hasításból nyert nyers zsírsavakat, a hasításból nyert tiszta desztillált zsírsavakat és a semlegesítési iszapot a HACCP-rendszer részeként elemzik és dokumentálják
                                                                  vagy
                                                               
                                                            
                                                                  iii.
                                                               
                                                               
                                                                  a takarmányozás céljára szánt zsír- és olajkeverékek tételeinek 100 %-át vizsgálatnak vetik alá.
                                                                  A takarmányipari vállalkozók értesítik az illetékes hatóságokat a választott alternatíváról.
                                                               
                                                            
                                                
                                                      g)
                                                   
                                                   
                                                      az f) pontban említetteken kívüli élelmiszer-termelés céljából tartott állatoknak szánt összetett takarmányok gyártói:
                                                      
                                                                  i.
                                                               
                                                               
                                                                  a nyers kókuszolaj, a b) vagy h) pont alá nem tartozó állati zsírok, a c) vagy h) pont alá nem tartozó halolaj, a 852/2004/EK rendelet hatálya alá tartozó élelmiszer-ipari vállalkozóktól visszanyert olajok és zsírok, a zsír- és olajkeverékek, valamint a zsírokból és olajokból származó termékek beérkező tételeinek 100 %-át vizsgálatnak vetik alá, kivéve a következőket:
                                                                  
                                                                              —
                                                                           
                                                                           
                                                                              glicerin,
                                                                           
                                                                        
                                                                              —
                                                                           
                                                                           
                                                                              lecitin,
                                                                           
                                                                        
                                                                              —
                                                                           
                                                                           
                                                                              mézga,
                                                                           
                                                                        
                                                                              —
                                                                           
                                                                           
                                                                              az ii. pontban említett termékek;
                                                                           
                                                                        
                                                            
                                                                  ii.
                                                               
                                                               
                                                                  a kémiai finomításból nyert olajsavakat, a hasításból nyert nyers zsírsavakat, a hasításból nyert tiszta desztillált zsírsavakat, a szűrési segédanyagokat, a derítőföldet és a semlegesítési iszapot a HACCP-rendszer részeként elemzik és dokumentálják;
                                                               
                                                            
                                                                  iii.
                                                               
                                                               
                                                                  a tételek 1 %-át vizsgálatnak vetik alá az i. és ii. pontban említett termékeket tartalmazó, gyártott összetett takarmányokra vonatkozóan.
                                                               
                                                            
                                                
                                                      h)
                                                   
                                                   
                                                      a következő termékeket forgalomba hozó importőrök:
                                                      
                                                                  i.
                                                               
                                                               
                                                                  a nyers kókuszolaj, az állati zsírok, a halolaj, az élelmiszer-ipari vállalkozóktól visszanyert olajok és zsírok, a zsír- és olajkeverékek, a növényi olajból kivont tokoferolok és az azokból készült tokoferil-acetát, valamint a zsírokból és olajokból származó termékek importált tételeinek 100 %-át vizsgálatnak vetik alá, kivéve a következőket:
                                                                  
                                                                              —
                                                                           
                                                                           
                                                                              glicerin,
                                                                           
                                                                        
                                                                              —
                                                                           
                                                                           
                                                                              lecitin,
                                                                           
                                                                        
                                                                              —
                                                                           
                                                                           
                                                                              mézga,
                                                                           
                                                                        
                                                                              —
                                                                           
                                                                           
                                                                              az ii. pontban említett termékek;
                                                                           
                                                                        
                                                            
                                                                  ii.
                                                               
                                                               
                                                                  a kémiai finomításból nyert olajsavakat, a hasításból nyert nyers zsírsavakat, a hasításból nyert tiszta desztillált zsírsavakat és a semlegesítési iszapot a HACCP-rendszer részeként elemzik és dokumentálják.
                                                               
                                                            
                                                
                                    
                                 (3)  Az Európai Parlament és a Tanács 2009. október 21-i 1069/2009/EK rendelete a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről (állati melléktermékekre vonatkozó rendelet) (HL L 300., 2009.11.14., 1. o.)."
						
                              
                                 (4)  Az Európai Parlament és a Tanács 2004. április 29-i 853/2004/EK rendelete az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.)."
						
                              
                                 (5)  A Bizottság 2015. május 19-i (EU) 2015/786 rendelete a 2002/32/EK európai parlamenti és tanácsi irányelv értelmében a takarmányozásra szánt termékek méregtelenítési eljárásaival kapcsolatos elfogadhatósági kritériumok meghatározásáról (HL L 125., 2015.5.21., 10. o.)”"
						
                           
                        
                              c)
                           
                           
                              A 4., 5. és 6. pont helyébe a következő szöveg lép:
                              
                                          „4.
                                       
                                       
                                          Amennyiben a takarmányipari vállalkozó igazoló dokumentummal bizonyítja, hogy a létesítményébe bekerülő termék tételét vagy a tételnek a 2. pontban említett minden egyes összetevőjét már a gyártás, a feldolgozás vagy a forgalmazás egy korábbi szakaszában megvizsgálták, a takarmányipari vállalkozó mentesül a tétel vizsgálatának kötelezettsége alól.
                                       
                                    
                                          5.
                                       
                                       
                                          A 2. pont szerint megvizsgált termékek tételeihez csatolni kell az arra vonatkozó igazoló dokumentumot, hogy az érintett termékeket, illetve azok valamennyi alkotóelemét megvizsgálták vagy vizsgálat céljából benyújtották az 1. pontban említett akkreditált laboratóriumba, kivéve a 2. pont a)ii., b)i., c)iii., c)iv., d)iii., e)iii., f)ii., g)ii. és h)ii. alpontjában említett termékek tételeit.
                                          A vizsgálatra vonatkozó igazolásnak egyértelmű kapcsolatot kell mutatnia a szállítmány és a vizsgált tétel(ek) között. A kapcsolat leírásának szerepelnie kell a szállító létesítményeiben működő dokumentált nyomonkövetési rendszerben. Különösen, ha a szállítmány egynél több tételből vagy alkotóelemből származik, az igazoló dokumentumnak a szállítmány minden egyes elemére kell vonatkoznia. Ha a vizsgálat elvégzése kimenő terméken történik, a vizsgálat elvégzését igazoló dokumentumnak vizsgálati jelentésnek kell lennie.
                                          Bármely, a 2. pont b)i. vagy c)iii. alpontjában említett termékek szállítása során igazolást kell csatolni, amely bizonyítja, hogy a termékek megfelelnek a 2. pont b)i. vagy c)iii. alpontja követelményeinek. Szükség esetén a megvizsgált tételre vagy tételekre kiterjedő vizsgálati jelentést kézbesíteni kell a címzettnek, amikor az érintett szereplő megkapja a vizsgálati dokumentumot az engedélyezett laboratóriumtól.
                                       
                                    
                                          6.
                                       
                                       
                                          Ha a 2. pont g)i. alpontjában felsorolt, a termelési folyamatba bekerülő, beérkező tételeket e rendelet követelményei szerint megvizsgálták és biztosítható, hogy a termelési folyamat, a kezelés és a tárolás nem növeli a dioxinszennyezés mértékét, a takarmányipari vállalkozó mentesül a kimenő termék elemzésének kötelezettsége alól, és helyette azt a HACCP-rendszer szerint vizsgálja meg.”